Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Lähes satatuhatta israelilaista kokoontui viikko sitten -
Tel Avivin Habima-aukiolle ilmaistakseen vastalauseensa -
uuden hallituksen toimille maan oikeusjärjestelmän uudistamiseksi.
Viranomaisten mukaan tuhannet ihmiset kokoontuivat myös Haifaan, -
sekä Jerusalemiin, presidentti Herzogin virka-asunnon ulkopuolelle.
Osa mielenosoittajista yritti siirtyä myös Ayalonin moottoritielle, -
mutta poliisi pysäytti heidät. Mielenosoitusten taustalla on -
hallituksen muutamien ministerien tavoite uudistaa oikeuslaitosta siten, -
että maan parlamentilla olisi lupa muuttaa -
jopa korkeimman oikeuden päätöksiä.
Se olisi oikeusvaltiomaassa ennen kuulumatonta, -
mutta tarvetta jonkinlaiselle uudistukselle kuitenkin on, -
joskaan tuskin aivan näin radikaalissa merkityksessä.
Hallitus onkin luvannut tarkistaa kantaansa -
saadakseen mielenosoitukset loppumaan.
Oppositio käytti tietenkin tilaisuutta hyväkseen.
Sinivalkoisen puolueen johtaja Benny Gantz ja entinen pääministeri -
Ehud Barak saapuivat kumpikin tukemaan mielenosoittajia.
Toki poliisien ja turvamiesten ympäröiminä.
Israelin hallituksen ulkoministeri Eli Cohenin kakkosmieheksi ja -
ulkoministeriön kansliapäälliköksi on nimitetty -
Netanjahun pitkäaikainen luottomies, sisäisen turvallisuuspoliisin Shin Betin
ja Israelin turvallisuuskabinetin pitkäaikainen jäsen Ronen Levy.
Hän on ollut pitkän ja värikkään uransa ajan pääministeri Netanjahun -
ja kansallisen turvallisuusneuvoston erityislähettiläänä.
Tässä tehtävässä hän kehitti suhteita Aabrahamin sopimusmaihin, -
sekä niihin maihin, joihin Israelilla ei ollut, eikä ole vieläkään -
virallisia diplomaattisuhteita.
Ulkoministeri Eli Cohen sanoi nimityksestä ilmoittamisen jälkeen, -
että Levy on yksi kokeneimmista ja luovimmista ihmisistä -
Israelin kansainvälisten suhteiden yhdistämisessä ja vahvistamisessa.
Hän on osoittanut sen lukemattomilla saavutuksilla, -
joista kaikkia ei voida vielä julkaista.
Israelin ja arabimediassa arvellaankin, -
että Levyn nimittämisen tarkoituksena on hallituksen tavoitteet -
aloittaa neuvotteluja diplomaattisten suhteiden luomisesta -
useisiin arabi- ja islamilaisiin valtioihin.
Joe Bidenin hallinto pyrkii kirjoittamaan uudelleen -
Lähi-idän historiaa, aivan samoin, kuten teki YK:n alainen UNESCO -
puolen vuosikymmentä sitten islamistaessaan Lähi-idän tunnetun -
ja hyväksytyn historian poliittisin perustein.
Israelissa ollaan tyrmistyneitä siitä, että Bidenin hallinto ajaa läpi -
keinotekoista historiaa sen sijaan, että se jatkaisi ja rakentaisi edelleen -
Abrahamin sopimusten kautta Lähi-idässä saavutettua edistystä.
Muinainen rautakauteen ajoittuva lusikka -
ei ehkä vaikuta todennäköiseltä syyltä diplomaattiseen katastrofiin, -
mutta kuitenkin lyhyemmässä kuin yhdessä viikossa -
Joe Bidenin hallinto muutti sen sellaiseksi.
Kaikki lähti siitä, kun Bidenin hallinto luovutti palestiinalaisille -
tammikuun alussa 2700 vuotta vanhan lusikan, -
joka löydettiin alun perin Länsirannalla sijaitsevasta Hebronista, -
ikivanhasta juutalaiskaupungista, jota nykyään hallitsevat palestiinalaiset.
Nykyajan palestiinalainen identiteetti juontaa juurensa enimmillään -
vain noin runsaan sadan vuoden taakse, -
mainittu lusikka sen sijaan kauas rautakaudelle.
Siitä huolimatta sen luovutusta valvova Yhdysvaltojen virkamies kuvaili sitä -
loistavaksi esimerkiksi palestiinalaisesta kulttuuriperinnöstä,
joka liittää siten täysin virheellisesti -
nykypäivän palestiinalaisten identiteetin muinaiseen Lähi-itään.
Kuka tahansa lusikkaa käyttikin aikoinaan, -
ei varmastikaan ollut nykypäivän palestiinalaisten esivanhempia, -
joten sen kutsuminen heidän kulttuuri- perinnökseen ei ole oikeutettua.
Takin kääntäminen on diplomatiastakin tuttu termi, -
joten lusikan historian kääntäminen saattaa kuulostaa vähäpätöiseltä, -
mutta palestiinalaiset tiedotusvälineet käyttivät ilmoitusta nopeasti hyväkseen
ja kuvailivat esineen palauttamista sen alkuperäisille omistajille, -
palestiinalaisille.
Näin he antavat ymmärtää, että sen palauttaminen heille, -
vahvistaa myös Yhdysvaltojen mielestä -
palestiinalaisten juuret antiikin ajalle saakka.
Amerikkalaislehti New York Times tarttui tähän kuvaukseen ja -
huomautti, että tämä oli ensimmäinen kerta, kun Yhdysvallat oli palauttanut -
muinaisjäännöksen Palestiinan hallitukselle.
Israelilaisten kommentaattoreiden mukaan menneisyyden ennustaminen
on paljon vaikeampaa kuin tulevaisuuden ennustaminen.
Samassa hengessä Bidenin hallinto ajaa tekaistua kertomusta -
muinaisesta ja nykyaikaisesta Lähi-idästä -
sen sijaan, että edistäisi sellaista Lähi-itää, -
joka muotoutuu Abrahamin sopimusten kautta.
Palestiinalaiset terroristiryhmät värväävät alaikäisiä lapsia -
toteuttamaan terrori-iskuja. Palestiinalaisten johtajat puolestaan -
ja kansainväliset järjestöt huutavat, että viattomia lapsia tapetaan.
Palestiinalaislapsia aivopestään ja koulutetaan Israelia vastaan -
melkeinpä kehdosta lähtien ja heidät asetetaan tarkoituksella -
alttiiksi kuolemalle tai haavoittumiselle.
Sille YK ja muu maailma kuitenkin ummistavat silmänsä.
Israelin medioissa arvostellaan rajusti sitä, että YK:n turvallisuusneuvosto -
piti nopeasti hätäistunnon 5. tammikuuta, -
koska juutalainen mies uskalsi kävellä juutalaisuuden pyhimmällä paikalla, -
Jerusalemin Temppelivuorella vain kaksi päivää aikaisemmin.
Ministeri Ben-Gvirin lyhyt kiertue päättyi rauhallisesti, -
eivätkä muslimit tai juutalaiset raportoineet väkivaltaisuuksista.
Silti palestiinalaiset ja jotkut maat kutsuivat vierailua vaaralliseksi -
ja ennennäkemättömäksi provokaatioksi -
ja jatkoivat Israelin tuomitsemista sen takia.
Kuitenkin palestiinalaisten alaikäisten hyväksikäyttö sodassa Israelia vastaan
on huomattavasti vakavampia asia, eikä se ole edes mikään uusi ilmiö.
Se alkoi heti useiden palestiinalaisten terroristiryhmien, -
erityisesti Palestiinan vapautus- järjestön, PLO:n perustamisen jälkeen
yli puolivuosisataa sitten.
PLO ja Hamas eivät ole milloinkaan epäröineet aivopestä lapsia ja -
lähettää heidät aseelliseen taisteluun Israelin sotilaita vastaan.
Palkkioksi mahdollisesta kuolemasta luvattiin paratiisipaikka, -
ja tälle ummistetaan silmät.
Israelin mediassa ei ymmärretä YK:n jäseniä tästä hätäistunnosta.
He ovat kaikista suurimpia tekopyhiä, sillä nämä ihmiset eivät halua -
tunnustaa, että palestiinalaisten lasten värvääminen sotilaiksi -
on paljon vakavampi uhka rauhalle ja turvallisuudelle, kuin se, -
että yksi juutalainen kävelee hetken Jerusalemin Temppelivuoren alueella.
Median mukaan olisi ollut parempi, jos YK olisi pitänyt erityisistunnon -
keskustellakseen Palestiinan johdon vastuusta -
sen jatkuvasta yllytyksestä Israelia vastaan -
ja alaikäisten rohkaisemisesta etsimään kuolemaa marttyyreina.
Viime kuukausina ilmaantuneet maapohjan vajoamat -
ovat nousseet otsikoihin sen jälkeen, kun niitä on esiintynyt -
useissa paikoissa Keski-Israelissa, mm. suurella moottoritiellä, -
mikä on ollut omiaan lisäämään pelkoa tällaisten tapausten leviämisestä.
Viime marraskuussa Hod Hasharonissa -
kahden rakennuksen väliin ilmestyi yllättäen suuri vajoama.
Paikalle saapuneet pelastuslaitokset määräsivät läheisten rakennusten -
evakuoinnin, kunnes kunnan insinöörit tutkivat reiän sen syyn arvioimiseksi.
Samassa kuussa myös Tel Aviviin johtavilta maanteiltä löydettiin -
kaksi muuta vajoamaa. Jo aikaisemmin syyskuussa -
myös Tel Aviviin johtavalle suurelle Ayalonin moottoritielle -
avautui yllättäen suuri vajoama, joka sulki moottoritien kahdeksi viikoksi.
Viime kesänä mies kuoli sen jälkeen, kun uima-allas, jossa hän oli uimassa,
romahti ja hän jäi sen alle muodostuneeseen vajoamaan.
Myös Jerusalemin Shaare Zedek Medical Centerin parkkipaikalle -
avautui äkillisesti vajoama, joka nielaisi useita autoja.
Nämä vajoamat, eli sinkholet ovat yleisiä Kuolleenmeren ympäristössä,-
ja ne johtuvat suolaisen veden vetäyty- misen jälkeen jättämästä tyhjiöstä.
Nämä maanalaiset suolakerrostumat liukenevat sadevesien tai -
äkillisten tulvien vaikutuksesta, mikä aiheuttaa maan romahtamisen.
Kenraali Aviv Kohavi päätti toimikautensa -
Israelin armeijan esikuntapäällikkönä viikko sitten.
Hänen seuraajakseen nimitettiin varapäällikkönä toiminut -
kenraali Herzi Halevi.
Laajassa Jerusalem Post lehdelle antamassaan haastattelussa -
kenraali Kohavi puhui avoimesti huolistaan uuden hallituksen -
suunnitelmista muuttaa tapaa, jolla siviilihallinto aikoo toimia -
Juudeassa ja Samariassa, siis nk. Länsirannalla.
Israelin eri rintamiin viitaten, Kohavi varoitti, -
että jos uusi sota syttyy Hizbollahin kanssa, -
Israel lähettäisi Libanonin 50 vuotta ajassa taaksepäin.
Hizbollah ja sheikki Hassan Nasrallah tietävät, -
että Libanon joutuu kokemaan iskut tavalla, jollaista se ei ole -
koskaan kokenut historiansa aikana, kenraali Kohavi sanoi.
Mitä tulee Iraniin, Kohavi on yhtä luottavainen Israelin armeijan kykyyn -
antaa ajatollah Ali Khamenein ydin- ohjelmalle tarvittavan tuhoisa isku.
"Olemme valmiita milloin tahansa, kun poliittinen taho käskee meitä, -
olipa se lähikuukausina tai ensi vuonna tai kolmen vuoden kuluttua."
Näin siis kenraali Kohavi.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7